Quentin Tarantino
Quentin Jerome Tarantino (s. 27. maaliskuuta 1963 Knoxville, Tennessee) on yhdysvaltalainen elokuvaohjaaja, -käsikirjoittaja, -tuottaja ja näyttelijä. Hänen elokuviaan yhdistää aikatasoilla leikkiminen, viittaukset vanhoihin elokuviin, pitkät otokset, pitkät dialogit ja tyylitelty väkivalta.
Diablo Cody
Diablo Cody (oik. Brook Busey-Hunt, s. 14. kesäkuuta 1978 Chicago) on yhdysvaltalainen kirjailija ja käsikirjoittaja. Hän on käsikirjoittanut elokuvat "Juno" (2007), "Jennifer's Body" (2009) ja "Young Adult" (2011) sekä luonut televisiosarjan "United States of Tara". "Junon" käsikirjoituksesta hänet palkittiin Oscarilla parhaan alkuperäisen käsikirjoituksen kategoriassa.